f4da33c74d41a4739b9c631bc1a77531
hvorfor svedbehandling med botox?
hudkraeftklinikken.dk
2021.04
botulinum toxin, også kaldet botox, er et lægemiddel, der bruges til behandling af hyperhidrose. ved at sprøjte botulinum toxin ind i det svedende område hæmmes svedproduktionen. det er en effektiv behandling, og kan næsten gøres helt smertefrit ved bedøvelse. 

 botulinum toxin er et nervegiftstof udvundet fra bakterien clostridium botulinum. ved behandling bliver botulinum toxin fortyndet med saltvand. botulinum toxin er brugt i over 40 år uden, at der er registrere langtidsbivirkninger. botulinum toxin bliver også brugt til behandling af tilstande som eksempelvis migræne.

 effekten af botulinum toxin varer imellem 3-6 måneder, og skal gentages 1-4 gange om året. mere end 90 % af patienter med hyperhidrose er tilfredse med behandlingen. nogle dage efter behandlingen oplever patienter typisk at være helt tørre, hvorefter der kan ske en langsom forværring i svedtendensen, indtil næste behandling bliver nødvendig. man skal være opmærksom på, at effekten af indsprøjtningerne i mange tilfælde først indtræder nogle dage efter behandlingen, i enkelte tilfælde kan der gå op til en uge. 

 det anbefales at blive bedøvet inden behandling med botulinum toxin på følsomme områder, såsom hænder og fødder, mens det ofte kan klares uden bedøvelse i armhuler. 